**Csongrád Város Polgármesterétől**

Száma: REF 67-3/2023.

Témafelelős: Tóth Irén

**ELŐTERJESZTÉS**

**Csongrád Városi Önkormányzat Képviselő-testületének**

 **2023. szeptember 28-ai ülésére**

**Tárgy:** Javaslat a 135/2023. VIII.3.) önkormányzati határozat módosítására *(Dr. Makra Imre fogorvos kérelme).*

**Tisztelt Képviselő-testület!**

Csongrád Városi Önkormányzat Képviselő-testülete a 135/2023. (VIII.3.) önkormányzati határozattal hozzájárulását adta Dr. Makra Imre, a 3 sz. fogorvosi körzet praxisjogával rendelkező fogorvos részére, hogy a 3 sz. fogorvosi körzetben a működtetést egyéni vállalkozás formáról, társasági formára változtassa át. Az új működtető a Makradent KFT. (Székhely, 6640 Csongrád, Gyöngyvirág u.37.).

Dr. Makra Imre fogorvos a határozat szerint eljárva, a működési engedély módosítási kérelmét benyújtotta a Csongrád-Csanád Vármegyei Kormányhivatal Szentesi Járási Hivatal Népegészségügyi Osztály felé. A működési engedély kiadása és a Nemzeti Egészségbiztosítási Alapkezelővel megkötött finanszírozási szerződés módosítása a 135/2023. VIII.3.) önkormányzati határozatban rögzített időpontig, előre láthatólag nem teljesül.

Dr. Makra Imre szóbeli kérelemmel fordult Csongrád Városi Önkormányzat felé, és kérte a 135/2023. VIII.3.) önkormányzati határozat módosítását. A működési engedély és a finanszírozási szerződés módosításának átvezetését, ennek következtében a társasági vállalkozás formájában történő működtetés megkezdését 2023. december 01-napjával határozta meg.

Kérem a Tisztelt Képviselő-testületet az előterjesztés megvitatására és a határozati javaslat elfogadására!

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta a „Javaslat a 135/2023. VIII.3.)

önkormányzati határozat módosítására *(Dr. Makra Imre fogorvos kérelme).*” tárgyú előterjesztést és az alábbi döntést hozza:

1. Csongrád Városi Önkormányzat Képviselő - testülete hozzájárulását adja Dr. Makra Imre a 3 sz. fogorvosi körzet praxisjogával rendelkező fogorvos kéréséhez.
2. Csongrád Városi Önkormányzat Képviselő - testülete hozzájárulását adja a 3 sz. fogászati alapellátást biztosító körzet Makradent KFT. által történő működtetéshez (Székhely, 6640. Csongrád Gyöngyvirág u.37.). **A működtetés megkezdésének időpontját 2023. október 01-napjáról - 2023. december 01 - napjára módosítja.**

Felelős: Dr. Makra Imre ügyvezető fogorvos

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Egészségügyi referens és általa:
3. az érintettek

Csongrád, 2023. szeptember 20.

 Bedő Tamás

 polgármester